钦定古今图书集成/理学汇编/字学典/第036卷 > 《芥隐笔记》 > 《乖作公回切》
## 钦定古今图书集成/理学汇编/字学典/第036卷 > 《芥隐笔记》 > 《乖作公回切》

“猛虎行。自矜无当对，气性纵以乖。朝怒杀其子，暮还
食其妃。”《六月》，“《蓼萧》废，则恩泽乖矣，《湛露》废则万国离
矣。”汉苏武诗：“胡马失其群，思心常依依。何况双飞龙，
羽翼临当乖。”《汉律历》叙传，官失学微，六家分乖，一彼
一此，庶研其几。崔骃《达旨》，淳朴散离，人物错乖，高辛
攸降，厥趣各违。王逸《九思》，“纷载矩兮高驰，将咨询兮
皇羲。道何皋兮周流。”路变易兮时乖。